
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS ŠVIETIMO ĮSTAIGŲ, SENIŪNIJŲ TRANSPORTO,

VEŽANČIO MOKINIUS, IR GELTONŲJŲ AUTOBUSŲ  NAUDOJIMO

TVARKOS APRAŠO TVIRTINIMO

                                                   2009 m. rugsėjo 24 d. Nr. T-322
                                                                        Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr. 113-4290) 16 str. 2 d. 26 p., Vyriausybės 2005 m. spalio 19 d. nutarimu Nr. 1110 „Dėl mokyklų aprūpinimo geltonaisiais autobusais 2006-2008 metų programos patvirtinimo“ (Žin., 2005, Nr. 126-4497) bei 2008 m. spalio 14 d. nutarimu Nr. 1052 „Dėl mokyklų aprūpinimo geltonaisiais  autobusais 2009-2012 metų programos patvirtinimo“ (Žin., 2008 m.Nr. 123-4676), n u s p r e n d ž i a:


1. Patvirtinti rajono savivaldybės švietimo įstaigų, seniūnijų transporto, vežančio mokinius, ir geltonųjų autobusų naudojimo tvarkos aprašą (pridedama).



2. Pripažinti netekusiu galios savivaldybės tarybos 2007 m. gruodžio 21 d. sprendimą Nr. T-321 „Dėl rajono savivaldybės švietimo įstaigų ir seniūnijų transporto, vežančio mokinius, naudojimo tvarkos aprašo tvirtinimo“.
Meras                                                                                              
 Juozas Bertašius      

Šakių rajono savivaldybės tarybos






2009 m. rugsėjo 24 d. sprendimu Nr.T-322

ŠAKIŲ RAJONO SAVIVALDYBĖS ŠVIETIMO ĮSTAIGŲ, SENIŪNIJŲ TRANSPORTO, VEŽANČIO MOKINIUS, IR GELTONŲJŲ AUTOBUSŲ NAUDOJIMO TVARKOS APRAŠAS

I.  BENDROSIOS NUOSTATOS


1.1.   Šis   tvarkos aprašas   reglamentuoja   Šakių   rajono   savivaldybei   nuosavybės   teise priklausančio ir švietimo įstaigos, seniūnijos patikėjimo teise valdomo bei valstybei nuosavybės teise priklausančio ir švietimo įstaigai naudotis perduoto visų markių transporto, skirto žmonėms vežti, naudojimą.


1.2.    Švietimo įstaigų, seniūnijų  transportas   įsigyjamas,   perduodamas   arba   nurašomas   vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu ir kitais norminiais aktais.


1.3. Švietimo įstaigų  transporto vairuotojai darbe vadovaujasi švietimo įstaigos direktoriaus  patvirtinta vairuotojo darbo instrukcija.


1.4. Seniūnijos transporto vairuotojas darbe vadovaujasi seniūno patvirtinta vairuotojo darbo instrukcija.


1.5. Pagrindinės sąvokos ir apibrėžimai:


1.5.l.  švietimo įstaigų transportas - Šakių rajono savivaldybei nuosavybės teise priklausantis ir švietimo įstaigų patikėjimo teise valdomas visų markių transportas,

mokykliniai autobusai, pažymėti skiriamaisiais ženklais;


1.5.2.   geltonasis autobusas - valstybei nuosavybės teise priklausantis ir švietimo įstaigai naudotis perduotas geltonai dažytas, skiriamaisiais ženklais paženklintas, mokiniams vežti skirtas autobusas;


1.5.3.   seniūnijos autobusas – Šakių rajono savivaldybei nuosavybės teise priklausantis ir seniūnijos patikėjimo teise valdomas autobusas;


1.5.4.    saviraiškos renginiai – dalykinės olimpiados, sporto, sveikatos ugdymo, meninės raiškos, turizmo, gamtos, techninės kūrybos ir kitų būrelių, studijų, klubų bei kiti užklasiniai renginiai, skirti meniniams, kalbiniams, sportiniams, moksliniams, technologiniams, socialiniams, ekonominiams ir kitokiems mokinių gebėjimams ugdyti;

 
15.5. pažintinė veikla – viena iš neformaliojo vaikų švietimo formų, skirta skatinti vaikų ir jaunimo tautinį, pilietinį ir kultūrinį ugdymą, lankant sockultūrinę ir meninę vertę turinčius objektus.

II.  ŠVIETIMO ĮSTAIGŲ IR SENIŪNIJŲ TRANSPORTO, GELTONŲJŲ

AUTOBUSŲ NAUDOJIMAS IR NUOMA


2.  Švietimo įstaigų ir seniūnijų transportas bei geltonieji autobusai  naudojami:


2.1.  mokiniams, gyvenantiems toliau kaip 3  kilometrai  nuo mokyklos, vežioti į mokyklas ir atgal į namus pagal savivaldybės administracijos direktoriaus patvirtintą maršrutą;

  
2.2. vežti mokinius į (iš) rajoninius saviraiškos renginius;

   
2.3. vežti mokinius į regioninius ir respublikinius saviraiškos renginius;  

  
2.4. vežti mokinius į (iš) brandos egzaminus;


2.5.   vežti mokinius į (iš) pažintinės veiklos renginius;  


2.6.   vežti pedagogus į (iš) kvalifikacinius renginius (išskyrus geltonuosius autobusus);


2.7.   parvežti knygas, prekes, ūkio bei buhalterijos reikmėms (iškyrus geltonuosius autobusus);


2.8.   bendruomenės narių ir jų artimiausių šeimos narių laidotuvėms (išskyrus geltonuosius autobusus);


2.9.   išimties tvarka važiuoti ir kitais savivaldybės administracijos direktoriaus įsakymu nurodytais maršrutais (išskyrus geltonuosius autobusus);


2.10. transporto neturinčios švietimo įstaigos, tarpusavio susitarimu,savitarpio pagalbos pagrindais, gali pasinaudoti, padengiant lėšas, kitų mokyklų transportu  2.2. – 2.8. punktuose nurodytoms reikmėms;


2.11.  švietimo įstaigų ir seniūnijų transportas gali būti naudojamas ir kitoms reikmėms, apmokant kuro ir  eksploatacijos išlaidas ir iš kitų lėšų (fondų, tėvų, privačių asmenų ir pan.) pagal patvirtintus Šakių rajono savivaldybės tarybos įkainius.

III. TRANSPORTO NAUDOJIMO APMOKĖJIMAS


3.1.     2.1. punkte nurodytam transporto naudojimui savivaldybės taryba, atsižvelgdama į savivaldybės administracijos direktorius įsakymu patvirtintus maršrutus, tvirtinant biudžetą, skiria lėšas švietimo įstaigoms ir seniūnijoms mokinių vežimui, transporto eksploatacijai, atsižvelgiant į transporto priemonės pagaminimo metus, kelių būklę. Rimtiems transporto gedimams šalinti lėšos skiriamos iš administracijos direktoriaus rezervo. 


3.2. 2.3. punkte nurodytam transporto naudojimui savivaldybės administracijos direktorius, atsižvelgdamas į švietimo įstaigos vadovų, seniūnų įsakymus, įsakymu skiria lėšas iš savivaldybės reprezentacijos fondo.


3.3. 2.2., 2.4., 2.6., 2.9., 2.10.  punktuose nurodytoms reikmėms už praėjusį mėnesį savivaldybės administracijos direktorius, atsižvelgdamas į švietimo įstaigų vadovų, seniūnų prašymus, įsakymus, skiria lėšas iš savivaldybės biudžeto asignavimų, numatytų mokinių vežiojimui.


3.4. 2.5. punkte nurodytam transporto naudojimui švietimo įstaiga skiria savo mokinio krepšelio lėšas.

   
3.5. 2.7., 2.8.  punktuose nurodytam transporto naudojimui švietimo įstaiga, seniūnija skiria savo aplinkos finansavimo lėšas.

IV. BAIGIAMOSIOS NUOSTATOS


4.1.   Už švietimo įstaigos, seniūnijos transporto ir geltonųjų autobusų saugojimą, eksploatavimo kontrolę bei naudojimą atsakingas švietimo įstaigos vadovas, seniūnijos seniūnas;

 
4.2.     Švietimo įstaigos, seniūnijos, atsižvelgdamos į šią tvarką, parengia savo įstaigų transporto naudojimo tvarką, kurioje turi būt numatyta transporto naudojimo kontrolė, saugojimas, atsakomybė, kelionės lapų pildymo taisyklės.  

 
4.3.    Švietimo įstaigos, seniūnijos moksleivių vežimui naudoja lengvųjų automobilių kelionės lapus, kurių tipinė forma Nr. 3, kodas 0305003   3.             

